Tim za kvalitetu Osnovna škola Tar- Vabriga

Zapisnik sa 5. sastanka 2022./2023.

U Taru 19. lipnja 2023.

Članovi tima:

Andrea Baksa, ravnateljica

Milena Banko, psihologinja

Adela Deković, učiteljica hrvatskog jezika, voditelj Tima za kvalitetu

Anamarija Kodnik-Circota, učiteljica razredne nastave

Marina Dželalija-Jakominić, učiteljica likovne kulture

Sabina Blažević, učiteljica razredne nastave

Dnevni red:

1. Analiza ankete

Ad1) Nakon provedenog anketnog istraživanja psihologinja Milena Banko pripremila je dobivene rezultate te se pristupilo analizi radi utvrđivanja trenutnog stanja ekološke osviještenosti učenika, roditelja, učitelja i stručnih suradnika Škole.

Osvrt na anketno istraživanje

Anketne upitnike ispunilo je najviše učenika (njih 146), manje roditelja (72) te određeni broj učitelja i stručnih suradnika (24). Učenici su ispunjavali na satu informatike, a roditelji su poveznice dobili putem linka koji su im poslale razrednice.

Izdvojit ćemo neke od važnijih podataka dobivenih anketom:

Učitelji i roditelji u visokom postotku izjavljuju da uče djecu o ekološkim temama i potiču na ekološki osviještena ponašanja

* Očuvanje i štednja energije nešto manje zastupljeni

Učitelji: 83-88 % to čini „često” ili „uvijek”

Roditelji: 93-97 % to čini „često” ili „uvijek”

U visokom, ali nešto manjem postotku nego učitelji i roditelji, izjavljuju da ih ove dvije skupine odraslih uče o ekološki važnim temama i potiču na ekološki osviještena ponašanja

Da ih u školi uče...”često” ili „uvijek” izjavljuje 74-78% učenika (7-9% manje nego učitelji)

Da ih kod kuće uče „često” ili „uvijek” izjavljuje 81-85% učenika (10-15% manje nego roditelji)

Kako se učenici ponašaju?

82% učenika stavlja otpad na predviđena mjesta i razvrstavaju ga- „često” ili „uvijek”

81% učenika čuva i štedi energiju- „često” ili „uvijek”

77% učenika čuva prirodu, čisti i uređuju okoliš-”često” ili „uvijek”

Prijedlozi, ideje za unutarnji ili vanjski prostor škole- UČITELJI

Više biljaka izvan i unutar škole

Više zelenih površina, napraviti hlad, „zeleni kutak”, "zelenu oazu „

Sadnja maslina, stabala, voćnjaka

Prostor za održavanje nastave na otvorenom

Dovršiti započetu Zelenu učionicu

Prijedlozi, ideje za unutarnji ili vanjski prostor škole- RODITELJI

Više zelenih površina, cvijeća, drveća, manje betona

Proširiti blagovaonu, renovirati toalete

Napraviti natkriveni prostor vani za učenje i druženje

Napraviti vani kućicu za igranje za manju djecu

Napraviti vanjsku „teretanu“, penjalice, sadržaj za atletiku, sprave za vježbanje i igre na otvorenom

Sportska, dijelom elastična, podloga na igralištu, asfalt loše utječe na zglobove

Prijedlozi, ideje za unutarnji ili vanjski prostor škole - UČENICI

Posaditi više trave, biljaka, drveća, grmova, cvijeća, voća u vrtu...

Klupice u hladovini, više hlada na igralištu, ljepše klupe, više klupa vani

Kante za razvrstavanje otpada

Mali rasadnik u sklopu nastave (npr. biologija )

Radionice o okolišu od 1. do 8. razrada

Popraviti kućicu za kukce

U učionicama staviti biljke

Svi ispitanici smatraju da ima mjesta za napredak i povećanje ekološke osviještenosti u našoj Školi, a provedenom anketom dobili su se i njihovi konkretni prijedlozi od koji će se neki sigurno biti prihvaćeni i realizirani, a mnogi nisu ostvarivi zbog izrazito malo zelenih površina i zabrane dodavanja rekvizita u svrhu sigurnosti djece.

U nekim slučajevima roditelji su pozitivnijeg mišljenja o uređenosti školskog prostora od učenika i učitelja, no ne razlikuju se previše, već je riječ o detaljima. Svi se slažu da bi školi trebalo više zelenila, jedna učionica na otvorenom koja je već nekoliko godina u pripremi, a sad se pristupilo i realizaciji te ideje.

Anketno istraživanje dobro je došlo svim trima skupinama ispitanika jer je bila prilika da se i njihov glas čuje te da daju svoje prijedloge kako bi škola postala još ugodnije mjesto za učenje, rad, druženje i igru. Cilj istraživanja je ostvaren. Škola je dobila širu sliku trenutnog mišljenja učitelja, učenika i roditelja o ekološkoj osviještenosti te će se dalje u skladu s tim planirati smjerovi unaprjeđenja rada Škole.

Adela Deković, voditeljica Tima za kvalitetu